Finalitzada la temporada de banys amb 122 actuacions realitzades i sense cap ofegament
19 de setembre 2018

![Imagen 1](/media/lc5izuvs/55_maq_monica_banderas.jpg)

![](/media/inamumxm/55_c_serviciosocorrismo_01.jpg)  
_Imatge de recurs_  

  

El passat diumenge16 de setembre es va donar per finalitzada la temporada de banys 2018. En estos tres mesos el Servici de Salvament i Socorrisme de l'Ajuntament de Sagunt ha estat a les platges del municipi vigilant per la seguretat dels banyistes des del 14 de juny, en horari de 10 del matí a 8 de la vesprada ininterrompudament. En total s'han comptabilitzat 122 actuacions realitzades per este col·lectiu, sent la platja del Port de Sagunt la més nombrosa amb un total de 69 intervencions.

  

La regidora de Platges, Mónica Caparrós, ha mostrat la seua satisfacció pel bon fer dels equips de socorristes, policia local, equips mèdics, personal del punt accessible, responsables de la ludoteca, la SAG i coordinadors que “**han aconseguit utilitzar els seus anys d'experiència de la millor manera possible per a formar un grup de treball eficaç i responsable**”. I ha afegit que “**les platges és un tot en el qual la seguretat primera però no podem deixar de costat la resta de servicis que s'oferixen i que fan que les nostres platges siguen un espai amable i accessible adaptat al gaudi de totes aquelles persones que ho requerisquen**”.

  

Estes accions inclouen la búsqueda de xiquets perduts (un total de 30), assistència sanitària de suport als metges de posta (a part de les assistències sense gravetat per picades, ferides, etc.) s'han comptabilitzat 22 trasllats amb ambulància a l'hospital, 21 d'ells des de la platja del Port de Sagunt i, el més important, s'han realitzat un total de 24 rescats a la mar a banyistes amb problemes en l'aigua (alguns d'ells múltiples), sent tots ells a la platja del Port de Sagunt, i alguns de gravetat, en els quals es va comptar amb el suport del dron de salvament.

  

Finalitzada esta temporada, la regidoria de Platges de l'Ajuntament de Sagunt ha felicitat a este col·lectiu pel seu treball que ha permès que el número d'ofegats a les nostres platges un any més siga de 0 persones, així com a la Policia de Platges per la seua important labor al llarg de l'estiu. D'altra banda, també s’ha agrait la labor efectuada pels metges de posta a les platges del Port de Sagunt, Almardà i Corinto per l'eficient labor efectuada al llarg d'estos 95 dies de servici.

  

A més, l'any 2018 Sagunt ha rebut la distinció temàtica en Salvament, Socorrisme i Primers Auxilis atorgada per Banderes Blaves el que posa de manifest la qualitat de les persones que han treballat en les nostres platges este estiu.

  

Finalment, Platges ha reconegut també la labor efectuada pels monitors que han prestat els seus serveis als punts accessibles tant del Port de Sagunt com d’Almardà que, malgrat les dificultats que es van produir enguany per a iniciar el servei, han demostrat una gran capacitat d'aprenentatge que s'ha demostrat en la seua labor diària, a més de que han participat en alguna ocasió en el rescat de persones amb dificultats a la mar, col·laborant així també amb els serveis de socorrisme.​

​

*   [](http://www.facebook.com/sharer.php?u=https://aytosagunto.es/va/actualitat/finalitzada-la-temporada-de-banys-amb-122-actuacions-realitzades-i-sense-cap-ofegament/ "Facebook")
*   [](http://twitter.com/share?url=https://aytosagunto.es/va/actualitat/finalitzada-la-temporada-de-banys-amb-122-actuacions-realitzades-i-sense-cap-ofegament/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/finalitzada-la-temporada-de-banys-amb-122-actuacions-realitzades-i-sense-cap-ofegament/ "Linked In")
*   [](mailto:?body=https://aytosagunto.es/va/actualitat/finalitzada-la-temporada-de-banys-amb-122-actuacions-realitzades-i-sense-cap-ofegament/)